Luvuvamu ova Nza—Aweyi Lukwizila?
Mvutu za Nkand’a Nzambi
Luvuvamu ova nza ke lukwizila mu ngolo za wantu ko, kansi muna Kintinu kia Nzambi kaka, i sia vo, luyalu lw’ezulu, luyalwa kwa Kristu Yesu. Tala mana kekutulongango’ Nkand’a Nzambi mu kuma kia vuvu kiaki kiakiese.
-
Nzambi “osima vita yakuna nsuk’a nza.”Olungisa nsilu andi wa “sima vita yakuna nsuk’a nza” kimana awana ketondanga bazingila mu luvuvamu.—Nkunga 46:9; Luka 2:14.
- Tuka kun’ezulu Kintinu kia Nzambi kiyala nz’amvimba. (Daniele 7:14) Wau vo luyalu lwalu lwa nz’amvimba, lusukisa umvwania wa nsi utwasanga vita zayingi.
-
Yesu wa Ntinu a Kintinu kia Nzambi, oyikilwanga vo “Nkuluntu a Luvuvamu,” ovanga mawonso mu sikidisa ‘luvuvamu ke lukala nsuka ko.’—Yesaya 9:6, 7.
-
Awana ke bazolele yambula mavangu mansoki ko, ke bekota muna Kintinu ko, kadi Nzambi omenganga awonso bezolang’o nsoki.—Nkunga 11:5; Ngana 2:22.
- Nzambi olonganga nkangu andi una balenda zingila mu luvuvamu.
Muna songa e nluta mia malongi mama, Nkand’a Nzambi uvovanga vo: “E nsosolo miau, nsengo befula mio; o madionga, nkanku; zula ke kizangwila zula nsosolo ko, ke belongwa diaka nwana ko.”—Yesaya 2:3, 4.
Kieleka, mafunda yo mafunda ma Mbangi za Yave omu nza yawonso belongwanga kwa Nzambi una balenda kadila akwa luvuvamu. (Matai 5:9) Kana una vo mu makanda maswaswana tutukanga yo zingila mu tezo kia nsi 236, ke tusimbanga nkele ko muna vonda akw’eto.
O unu, Mbangi za Yave belongokanga nzil’a luvuvamu
ZAYA DIAKA MAYINGI
NSANGU ZAMBOTE ZITUKIDI KWA NZAMBI!
Azeyi i Nsangu Zambote?
Zaya e nsangu zambote zitukidi kwa Nzambi, ekuma e nsangu zazi zifwete samunwinwa mu nzaki, adieyi ofwete vanga.
AKI NANI BEVANGANGA LUZOLO LWA YAVE O UNU?
Mbangi za Yave Nkia Mpila Wantu Bena?
Mbangi za Yave akwa ozeye? Nkia mambu ozeye mu kuma kieto?
kon_Latn kon_Latn kon_Latn unk kon_Latn kon_Latn unk kon_Latn unk kon_Latn lua_Latn kon_Latn kon_Latn kon_Latn kon_Latn kon_Latn kon_Latn kon_Latn mri_Latn kon_Latn kmb_Latn